六年，英吉利、法蘭西合兵破廣州，兩廣總督葉名琛被執，流於印度。七年，兵至天津大沽口，帝遣僧格林沁敗之。十年，英、法遣大兵復來侵，遂破大沽口，奪天津。帝遣欽差大臣桂良、恒祺與英使額爾金議和，不果。聯軍犯京師，與僧格林沁戰於八里橋，大破之。帝聞報，北狩熱河避暑山莊。聯軍破京師，焚圓明園、靜宜園，大肆擄掠而去。帝遣恭親王奕訢議和。遂割九龍半島與英吉利，開天津為商埠，賠兵費白銀八百萬兩。俄羅斯公使伊格那提耶夫以調停有功，迫帝割烏蘇里江東岸地於俄，復奪巴爾喀什湖東、南之地。